

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

UPRAVNI ODJEL ZA FINANCIJE I PRORAČUN

ODSJEK ZA JAVNU NABAVU

KLASA: 406-07/23-03/10

URBROJ: 238-10-05-01/5-23-3

Ivanić-Grad, 01. prosinca 2023.

**SVIM ZAINTERESIRANIM**

**GOSPODARSKIM SUBJEKTIMA**

**Predmet:** Nabava radova na dogradnji zgrade Dječjeg vrtića Sunce, Graberje Ivanićko

Poštovani,

obavještavamo Vas da javni naručitelj Grad Ivanić-Grad planira pokrenuti otvoreni postupak javne nabave male vrijednosti za nabavu radova na dogradnji zgrade Dječjeg vrtića Sunce, Graberje Ivanićko.

Sukladno članku 198. Zakona o javnoj nabavi (Narodne novine, broj 120/16, 114/22), prije pokretanja postupka javne nabave javni naručitelj u pravilu provodi analizu tržišta u svrhu pripreme nabave i informiranja gospodarskih subjekata o planovima i zahtjevima u vezi s predmetnom nabavom.

Ovim putem javni naručitelj Grad Ivanić-Grad predmet nabave, tehničke specifikacije, kriterije za kvalitativni odabir gospodarskog subjekta, kriterije za odabir ponude i posebne uvjete za izvršenje ugovora stavlja na prethodno savjetovanje sa zainteresiranim gospodarskim subjektima.

Prethodno savjetovanje sa zainteresiranim gospodarskim subjektima trajat će zaključno do **11. prosinca 2023.godine.**

Zainteresirani gospodarski subjekti mogu u tijeku trajanja prethodnog savjetovanja svoje primjedbe i prijedloge na dokumentaciju dati u Elektroničkom oglasniku javne nabave <https://eojn.nn.hr/>

Po isteku navedenog roka, Naručitelj će razmotriti sve pristigle primjedbe i prijedloge zainteresiranih gospodarskih subjekata te će o prihvaćanju ili neprihvaćanju primjedbi i prijedloga zainteresiranih subjekata izraditi izvješće te ga objaviti na internetskim stranicama <https://eojn.nn.hr/> i na internetskoj stranici Grada Ivanić-Grada [www.ivanic-grad.hr](http://www.ivanic-grad.hr) .

Prilog: - Nacrt dokumentacije o nabavi

 - Nacrt troškovnika